ভয়াবহ বাস দুর্ঘটনা নিউ ইয়র্কে! মৃত ৫

ওয়েব ডেস্ক : শুক্রবার নিউ ইয়র্কে (New York) ঘটে গেল ভয়াবহ ঘটনা। নিয়ন্ত্রণ হারিয়ে উল্টে গেল বাস। ঘটনায় মৃত্যু (Death) হল পাঁচ জনের। এর মধ্যে এক শিশু রয়েছে বলে খবর। ঘটনায় আরও বেশ কয়েকজন গুরুতর আহত হয়েছেন বলে খবর। এই ঘটনা নিয়ে ইতিমধ্যে তদন্ত শুরু করেছে মার্কিন পুলিশ।

সূত্রের খবর, নায়াগ্রা জলপ্রপাত দেখে ফেরার সময় দুর্ঘটনার (Accident) কবলে পড়ে বাসটি। জানা গিয়েছে, দুর্ঘটনার সময় বাসে ছিলেন ৫৪ জন যাত্রী। স্থানীয় সময় দুপুর ১২টা নাগাদ এই দুর্ঘটনা ঘটে বলে খবর। দুর্ঘটনাটি ঘটেছে বাফেলো থেকে ৪০ কিলোমিটার দূরে পেমব্রোকের কাছে আই-৯০-তে। ঘটনায় শিশু সহ প্রাণ হারান পাঁচ জন। আহত হন অনেকে। তাদেরকে ভর্তি করা হয়েছে হাসপাতালে।

আরও খবর : AI-এর কেরামতি! খাবার ডেলিভারির চাকরি পেল রোবট কুকুর

এই দুর্ঘটনা নিয়ে পুলিশের (Police) প্রাথমিক অনুমান, গতির কারণেই নিয়ন্ত্রণ হারিয়ে বাসটি উল্টে যায়। জানা গিয়েছে, পর্যটক বোঝাই ওই বাসে বেশিরভাগ ছিলেন ভারত, চিন ও ফিলিপিন্সের নাগরিক। শুক্রবার এই ঘটনার পরেই পুলিশের পাশাপাশি উদ্ধারকাজে হাত লাগান জরুরি পরিষেবার কর্মীরা। তবে দুর্ঘটনার আসল কারণ জানতে তদন্ত শুরু করেছে পুলিশ।

এই ঘঠনা নিয়ে নিউ ইয়র্কের (New York) গভর্ণর ক্যাথি হোচুল বলেছেন, বিষয়টির প্রতি আমরা নজর রেখেছি। পুলিশ ও বিপর্যয় মোকাবিলা দফতরের সঙ্গে এই ঘটনা নিয়ে যোগাযোগ রাখা হচ্ছে। এই ঘটনা নিয়ে নিউ ইয়র্কের সিনিয়র মার্কিন সিনেটর চাক শুমার বলেছেন, “আমরা যাদের হারিয়েছি এবং যারা আহত হয়েছেন তাদের জন্য আমি মর্মাহত। তাদের পরিবারের জন্য প্রার্থনা করছি।”